આ બેઠકમાં રાષ્ટ્રીય સુરક્ષા સલાહકાર અજીત ડોભાલની સાથે ખાનગી એજન્સી રો અને આઇબીના પ્રમુખ હાજર રહ્યા હતાં. જાણકારી અનુસાર ઘાટીમાં થયેલા તાજા 4 મોતમાં 2 બડગામ વિસ્તારમાં થયાં હતાં જ્યારે એકનું અનંતબાગમાં મૃત્યુ થયું હતું. ગોળીબારમાં અન્ય 4 લોકો ઘાયલ થયા હોવાનું જાણવા મળ્યું છે, જો કે આ પહેલા 15 ઓગસ્ટે બુલેટ લાગવાથી બે લોકો મૃત્યુ પામ્યા હતાં. મૃતકોમાં એક યુવક અહમદ છે, જે બે અઠવાડિયા પહેલા બારામૂલા જિલ્લામાં તંગમાર્ગ ક્ષેત્રમાં પથ્થર ફેંકવાની ઘટનામાં ઇજાગ્રસ્ત થયો હતો. પોલીસનું કેહવું છે કે ઘાટીમાં દરેક 10 જિલ્લામાં મુખ્યાલયોમાં કર્ફ્યૂ અને પ્રતિબંધ ચાલુ રહેશે.